钦定古今图书集成/历象汇编/庶征典/第175卷 > 《田家杂占》 > 晋
## 钦定古今图书集成/历象汇编/庶征典/第175卷 > 《田家杂占》 > 晋

### 武帝太康四年彭蜞及蟹化为鼠

按《晋书。武帝本纪》。不载。　按《五行志》，“太康四年，会稽
彭蜞及蟹化鼠甚众，复大食稻为灾。”

### 惠帝永嘉元年获白鼠

按《晋书。惠帝本纪》。不载。　按《宋书符瑞志》。“永嘉元年
五月，白鼠见东宫。皇太子获以献。”

### 怀帝永嘉五年蝘鼠出延陵

按《晋书怀帝本纪》，不载。　按《五行志》，五年，蝘鼠出延
陵，郭景纯筮之曰：“此郡东之县，当有妖人欲称制者。”
亦寻自死矣。其后吴兴徐馥作乱，杀太守元琇，馥亦
时灭。是其应也。